कालाधन कानून में प्रदत्त अनुपालन सुविधा कोई खास नतीजे देने में नाकाम साबित हुई है और बुधवार को इसकी समयसीमा समाप्त होने के बाद 638 खुलासों में सिर्फ 3,770 करोड़ रुपए की अघोषित विदेशी संपत्तियों का ही पता चला है। यह जानकारी सामने आते ही इस पर तुरंत राजनीतिक बहस शुरू हो गई। वित्त मंत्रालय ने एक बयान में कहा कि अनुपालन सुविधा के तहत 638 खुलासापत्र प्राप्त हुए हैं जिसके तहत 3,770 करोड़ रुपए की अद्योषित विदेशी संपत्ति का खुलासा हुआ। इन आंकड़ों का अंतिम मिलान होना बाकी है। बयान में कहा गया कि 31 दिसंबर, 2015 तक उक्त राशि पर 30 फीसद कर और 30 फीसद का जुर्माना अदा करना होगा।